**Nyírkarász község Képviselőtestületének 2018. augusztus 24 napján (péntek) 08.00 órakor tartott testületi ülésének**

1. jegyzőkönyve,-
2. tárgysorozata,-
3. határozat: 38-41/2018.

Száma: I/293-13/2018.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés települési önkormányzatok szociális célú tüzelőanyag vásárláshoz kapcsolódó támogatására

Előadó: Szalmási József polgármester

3.) Előterjesztés a Nyírkarászi Polgármesteri Hivatal Szervezeti és Működési Szabályzatának elfogadására

Előadó: Szalmási József polgármester

Egyebek

Zárt ülés keretében:

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2018. augusztus 24.

 **Szalmási József**

 **polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2018. augusztus 24 napján (péntek) 08.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kapin Mihály, Szabó Imre önkormányzati képviselők

***Tanácskozási joggal:*** Matyi Andrásné jegyző

*Jegyzőkönyvvezető*: Matyi Andrásné jegyző megbízásából Majorné Kozma Katalin jegyző helyettes.

Kovács Sándorné önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

 **KÉPVISELŐTESTÜLETÉNEK**

**38/2018.(VIII.24.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Kapin Mihály és Szabó Imre önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés települési önkormányzatok szociális célú tüzelőanyag vásárláshoz kapcsolódó támogatására**

Előadó: Szalmási József polgármester

Szalmási József polgármester tájékoztatta a jelenlévőket, hogy a belügyminiszter az idén is pályázatot hirdetett a települési önkormányzatok szociális célú tüzelőanyag vásárláshoz kapcsolódó támogatására. Elmondta továbbá, hogy vasból kalodát építve osztanák ki az idén a keményfát, ha az önkormányzat nyer a pályázaton.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**39/2018.(VIII.24.)**

**h a t á r o z a t a**

 **települési önkormányzatok szociális célú tüzelőanyag – keménylombos tűzifa - vásárláshoz kapcsolódó támogatásáról**

**Nyírkarász Községi Önkormányzat Képviselőtestülete:**

1./ Döntött: a Magyarország 2018. évi központi költségvetéséről szóló 2017. évi C. törvény 3. melléklet I.9. pont szerinti „A települési önkormányzatok szociális célú tüzelőanyag vásárláshoz kapcsolódó támogatására” kiírt pályázati felhívásra benyújtja támogatási kérelmét.

2./ Nyilatkozza: Nyírkarász község a kedvezményezett települések besorolásáról és a besorolás feltételrendszeréről szóló 105/2015.(IV.23.) Korm. rendelet 2. melléklete alapján jelentős munkanélküliséggel sújtott település, így Nyírkarász Községi Önkormányzatnak saját erő vállalása nem szükséges.

3./ A pályázati kiírás rendelkezésének megfelelve vállalja, hogy a szociális célú tüzelőanyagban – keménylombos tűzifa - részesülőtől ellenszolgáltatást nem kér.

Felelős: Szalmási József polgármester

Határidő: 2018. augusztus 31.

**Tárgy: (3.tsp.) Előterjesztés a Nyírkarászi Polgármesteri Hivatal Szervezeti és Működési Szabályzatának elfogadására**

Előadó: Szalmási József polgármester

Az államháztartásról2011. évi CXCV. törvény 9. § értelmében: Ha törvény eltérően nem rendelkezik, a költségvetési szerv irányítása a következő hatáskörök gyakorlását jelenti:a költségvetési szerv szervezeti és működési szabályzatának jóváhagyása. Kéri a Képviselőtestület jóváhagyását.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**40/2018.(VIII.24.)**

**h a t á r o z a t a**

**a Nyírkarászi Polgármesteri Hivatal Szervezeti és Működési Szabályzatának jóváhagyásáról**

**A Képviselőtestület:**

a Nyírkarászi Polgármesteri Hivatal (törzskönyvi azonosító: 403852) Szervezeti és Működési Szabályzatát megtárgyalta, s azt az államháztartásról szóló 2011. évi CXCV. törvény 9. §.-a szerinti hatásköre alapján **jóváhagyta**.

**E g y e b e k :**

Szalmási József polgármester tájékoztatta a jelenlévőket, hogy Baktalórántháza és Térsége LEADER Egyesület Helyi Akciócsoport területén székhellyel rendelkező civil szervezetek, valamint települési önkormányzatok, egyházak támogatására lehetőség nyílik pályázaton való részvétel esetén: az életminőség javítása, a fiatalok helyben tartása, magasabb színvonalú közösségi és humánszolgáltatások biztosítása, az ezekhez kapcsolódó fejlesztések végrehajtása érdekében.

A Felhívás célja az alapvető szolgáltatásokhoz, a közösségi élet feltételeihez való hozzáférés, valamint a vidéki életminőség javítása. Ennek érdekében lehetőség biztosítása a nonprofit szervezetek, az egyházi jogi személyek és önkormányzatok számára közösségi fejlesztések végrehajtására. A program keretében lehetőség van színpadra pályázni, ehhez szükség van arra, hogy az önkormányzat és a közalapítvány csatlakozzon a projekthez. 85 %-os a támogatási intenzitás.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISLŐTESTÜLETÉNEK**

**41/2018. (VIII.24.)**

**h a t á r o z a t a**

**VP6-19.2.1.-9-5-17 Közösségi célú fejlesztések megnevezésű pályázat benyújtásáról**

**A Képviselőtestület**

1. döntött, a Nyírkarász Községi Önkormányzat általi - a Nyírkarász Községért Közalapítvány együttműködésével – VP6-19.2.1.-9-5-17 Közösségi célú fejlesztések megnevezésű pályázat benyújtásához.
2. felhatalmazza a polgármestert, és a Kuratórium elnökét a pályázathoz szükséges dokumentumok beszerzésére, pályázati dokumentumok aláírására és a pályázat benyújtására.

Határidő: folyamatos

Felelős: polgármester

Szalmási József polgármester tájékoztatta a jelenlévőket, hogy az E.ON karbantartói osztálya „Led” égővel ellátott közvilágításra szeretné felmérni a települést és árajánlatot adni.

Szalmási József polgármester továbbá tájékoztatta a jelenlévőket, hogy 2018. április 1 napja óta nincs az önkormányzatnak nettó finanszírozása, a megyében egyedüli településként.

Szabó Imre önkormányzati képviselő kérdezte az okát.

Szalmási József polgármester idézte Pádárné Kapin Beáta pénzügyi munkatárs, könyvelő szavait, miszerint ő „elszúrta a könyvelést„. Továbbá közölte, hogy munkáltatói oldalról minden segítség biztosítva volt neki és van a könyvelőnek, a MÁK is biztosította efelől, de a 2017. évi éves beszámoló még mindig nincsen készen. Ennek ellenére a bizalom felé még nem ingott meg, tudták hogy voltak magánéleti problémái is. Reméli, hamarosan készen lesz vele, hétfőre ígérte az adatszolgáltatás teljesítését.

Több tárgy, és kérdés nem volt, Szalmási József polgármester az ülést bezárta.

**K.M.F.**

 **Szalmási József Matyi Andrásné**

 **polgármester jegyző**

 **Kapin Mihály Szabó Imre**

 **önkormányzati képviselő önkormányzati képviselő**